Imtella' Mejju 1, 2021 Rapport: Daphne Cassar Il-Pulizija xlew lil Saviour Aguis ta' 43 sena mill-Ħamrun li xahar ilu seraq diversi oġġetti u għodda b'valur li ma jaqbiżx l-elfejn, tliet mija u disgħa u għoxrin ewro. Hu kien mixli wkoll li laqa' għandu u xtara diversi ħwejjeġ li kienu misruqa, bil-ħsieb li ibigħhom. Kien akkużat wkoll li huwa reċediv. L-imputat li wieġeb li m'huwiex ħati ingħata l-ħelisen mill-arrest b'għadd ta' kundizzjonijiet. Il-Maġistrat Vella wissietu biex ma jagħmilx kuntatt jew ikellem lil xi xhieda tal-prosekuzzjoni.